અગાઉ મેચ વરસાદને કારણે મોડી શરૂ થઈ હતી અને 19-19 ઓવર્સની કરાઈ હતી. ભારતે ટૉસ જીતીને પ્રથમ ફિલ્ડીંગ કરવાનો નિર્ણય લીધો હતો. શ્રીલંકન ઓપનર્સ શરૂઆતની 2 ઓવર્સમાં 25 રન ઝૂડી કાઢતા કેપ્ટન રોહિત શર્માનો નિર્ણય ખોટો સાબિત થતો દેખાયો. જોકે, ત્રીજી ઓવરના પ્રથમ બોલે જ શાર્દૂલ ઠાકુરે ગુણાતિલકા(17)ને આઉટ કરી ભારતને સફળતા અપાવી. બાદમાં ઓપનર ઉપુલ થરંગા (22) અને ઓપનર કુશલ મેન્ડિસ વચ્ચે 62 રનની ભાગીદારી નોંધાઈ. જોકે, આ સિવાયના અન્ય બેટ્સમેનો નિષ્ફળ જતા શ્રીલંકા અપેક્ષાનુસારનો સ્કોર નોંધાવી શકી નહોતી અને 19 ઓવર્સમાં 9 વિકેટે 152 રન બનાવ્યા હતી. શ્રીલંકા તરફથી મેન્ડિસે સૌથી વધુ 55 રન બનાવ્યા હતા. જ્યારે ભારત તરફથી શાર્દૂલ ઠાકુરે 27 રનમાં ચાર વિકેટ અને વૉશિગ્ટન સુંદરે 21 રનમાં 2 વિકેટ ઝડપી હતી.